Uredba Komisije (ES) št. 779/96

z dne 29. aprila 1996

o podrobnih pravilih za uporabo Uredbe Sveta (EGS) št. 1785/81 v zvezi s poročili v sektorju sladkorja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trgov za sladkor [1], kakor je bila nazadnje spremenjena z Uredbo (ES) št. 1101/95 [2], in zlasti člena 39 Uredbe,

ker člen 39 Uredbe (EGS) št. 1785/81 zahteva, da si države članice in Komisija izmenjujejo informacije, potrebne za izvajanje navedene uredbe; ker je izvedbena pravila določila Uredba Komisije (EGS) št. 787/83 z dne 29. marca 1983 o poročilih v sektorju sladkorja [3], kakor je bila nazadnje spremenjena z Uredbo (EGS) št. 3819/85 [4]; ker je treba zaradi razvoja v ureditvi trgov za sladkor in zlasti zaradi obveznosti, ki jih je sprejela Skupnost v skladu s Sporazumom o kmetijstvu, sklenjenim v okviru urugvajskega kroga večstranskih trgovinskih pogajanj, ta pravila preveriti in jim dodati nova, in bi bilo torej treba Uredbo (EGS) št. 787/83 z začetkom tržnega leta 1996/97 razveljaviti;

ker morajo biti na voljo ustrezne informacije in zlasti informacije o spremembah v količinah v lasti intervencijskih agencij ter o porazdelitvi teh količin med skladišči, odobrenimi v skladu s členom 1(2) Uredbe Sveta (EGS) št. 447/68 z dne 9. aprila 1968 o splošnih pravilih za intervencijski odkup sladkorja [5], kakor je bila nazadnje spremenjena z Uredbo (EGS) št. 1359/77 [6], če naj se pravilno oceni stanje v zvezi s sladkorjem, kupljenim ali prodanim v okviru intervencijskih ukrepov iz Uredbe (EGS) št. 1785/81; ker je nujno tudi, če naj bi se budno spremljalo izvajanje intervencijskega sistema, da so redno na voljo informacije o količinah sladkorja, ki so se izkazale kot neprimerne za prehrano ljudi, in o količinah, uporabljenih za proizvodnjo nekaterih kemičnih proizvodov, pri čemer se navedejo količine sladkorja, ki so bile bodisi denaturirane v skladu z enim izmed postopkov iz Priloge k Uredbi Komisije (EGS) št. 100/72 z dne 14. januarja 1972 o podrobnih pravilih za denaturacijo sladkorja za živalsko krmo [7], kakor je bila nazadnje spremenjena z Uredbo (ES) št. 260/96 [8], bodisi uporabljene pri proizvodnji kemičnih proizvodov iz Priloge k Uredbi Sveta (EGS) št. 1010/86 z dne 25. marca 1986 o splošnih pravilih za proizvodno nadomestilo za nekatere sladkorne proizvode, ki se uporabljajo v kemični industriji [9], kakor je bila nazadnje spremenjena z Uredbo (ES) št. 1101/95, in tistih iz Priloge k Uredbi Komisije (EGS) št. 1729/78 z dne 24. julija 1978 o podrobnih pravilih za uporabo v zvezi s proizvodnim nadomestilom za sladkor, ki se uporablja v kemični industriji [10], kakor je bila nazadnje spremenjena z Uredbo (ES) št. 260/96;

ker je točno in redno spremljanje trgovine s tretjimi državami edini način, da se skrbno spremlja razvoj dogodkov glede omejitev, ki izhajajo iz obveznosti Skupnosti po prej navedenem Sporazumu o kmetijstvu, in tistih, ki izhajajo iz obveznosti Skupnosti po Mednarodnem sporazumu o sladkorju, ter da se, kadar je to ustrezno, sprejmejo potrebni ukrepi, zlasti za uporabo člena 23(4a) Uredbe (EGS) št. 1785/81; ker bi Komisija zato morala redno prejemati ustrezne informacije ne le o uvozu in izvozu proizvodov, za katere so bili določeni prelevmani ali nadomestila, v zvezi s katerimi so izdana dovoljenja, zlasti po Uredbi Komisije (ES) št. 1464/95 z dne 27. junija 1995 o posebnih podrobnih pravilih za uporabo sistema uvoznih in izvoznih dovoljenj v sektorju sladkorja [11], kakor je bila spremenjena z Uredbo (ES) št. 2136/95 [12], ob upoštevanju bolj splošnih določb Uredbe Komisije (EGS) št. 3719/88 [13], kakor je bila nazadnje spremenjena z Uredbo (ES) št. 2137/95 [14], in Uredbe Komisije (EGS) št. 3665/87 [15], kakor je bila nazadnje spremenjena z Uredbo (ES) št. 1384/95 [16], temveč tudi o uvozu in izvozu proizvodov, ki se izvažajo brez nadomestila, z dovoljenjem ali brez njega, in zlasti tistih iz postopka aktivnega oplemenitenja; ker mora biti omogočeno tudi spremljanje uvoza preferenčnega sladkorja, da se zagotovi učinkovito izvajanje Uredbe Komisije (EGS) št. 2782/76 z dne 17. novembra 1976 o podrobnih izvedbenih pravilih za uvoz preferenčnega sladkorja [17], kakor je bila nazadnje spremenjena z Uredbo (EGS) št. 1714/88 [18];

ker zahteva učinkovito upravljanje sistema kvot, opredeljenega pod naslovom III Uredbe (EGS) št. 1785/81, zlasti zaradi obveznosti Skupnosti po prej navedenem Sporazumu o kmetijstvu, poznavanje vseh ustreznih dejavnikov; ker to vključuje uporabo Uredbe Sveta (EGS) št. 206/68 z dne 20. februarja 1968 o okvirnih določbah za pogodbe in panožne sporazume o nakupu sladkorne pese [19], kakor je bila nazadnje spremenjena z Aktom o pristopu Avstrije, Finske in Švedske, Uredbe Sveta (EGS) št. 193/82 z dne 26. januarja 1982 o splošnih pravilih za prenos kvot v sektorju sladkorja [20], Uredbe Komisije (EGS) št. 2670/81 z dne 14. septembra 1981 o podrobnih izvedbenih pravilih glede proizvodnje sladkorja, ki presega kvoto [21], kakor je bila nazadnje spremenjena z Uredbo (ES) št. 158/96 [22], in Uredbe Komisije (EGS) št. 1443/82 z dne 8. junija 1982 o podrobnih pravilih za uporabo sistema kvot v sektorju sladkorja [23], kakor je bila nazadnje spremenjena z Uredbo (ES) št. 392/94 [24]; ker se zgoraj navedeno nanaša tudi na sistem izravnavanja stroškov skladiščenja iz člena 8 Uredbe (EGS) št. 1785/81; ker se to nanaša na uporabo Uredbe Sveta (EGS) št. 1358/77 z dne 20. junija 1977 o splošnih pravilih za izravnavanje stroškov skladiščenja sladkorja in razveljavitvi Uredbe (EGS) št. 750/68 [25], kakor je bila nazadnje spremenjena z Uredbo (EGS) št. 3042/78 [26], in Uredbe Komisije (EGS) št. 1998/78 z dne 18. avgusta 1978 o podrobnih pravilih za izravnavanje stroškov skladiščenja sladkorja [27], kakor je bila nazadnje spremenjena z Uredbo (EGS) št. 1758/93 [28];

ker morajo imeti zadevne osebe jamstvo, da bodo informacije o vsakem podjetju obravnavne kot zaupne;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

POGLAVJE I Intervencija

Člen 1

V zvezi z intervencijskimi ukrepi, sprejetimi skladno s členoma 9(1) in 11(1) Uredbe (EGS) št. 1785/81, vsaka država članica vsak teden obvesti Komisijo za prejšnji teden:

(a) o količinah belega sladkorja in surovega sladkorja tel quel, ki so bile ponujene intervencijski agenciji, a jih še ni prevzela;

(b) o količinah belega sladkorja in surovega sladkorja tel quel, ki jih je prevzela intervencijska agencija;

(c) o količinah belega sladkorja in surovega sladkorja tel quel, ki jih je prodala intervencijska agencija.

Člen 2

Na zahtevo Komisije ji vsaka država članica predloži seznam količin belega sladkorja in surovega sladkorja tel quel, ki jih je prevzela intervencijska agencija, in njihovo porazdelitev med odobrena skladišča.

Člen 3

V zvezi z intervencijskimi ukrepi, sprejetimi skladno s členom 9(2) Uredbe (EGS) št. 1785/81, vsaka država članica obvesti Komisijo:

1. vsak teden za prejšnji teden o količinah belega sladkorja in surovega sladkorja tel quel, za katere je bilo izdano potrdilo o denaturacijski premiji;

2. na zahtevo Komisije za določeno obdobje o količinah belega sladkorja in surovega sladkorja, ki so bile denaturirane, pri čemer se navede, kateri postopek iz Priloge k Uredbi (EGS) št. 100/72 je bil uporabljen.

Člen 4

V zvezi z intervencijskimi ukrepi, sprejetimi skladno s členom 9(3) Uredbe (EGS) št. 1785/81, vsaka država članica obvesti Komisijo:

1. najpozneje do konca vsakega koledarskega meseca za prejšnji koledarski mesec o količinah belega sladkorja, surovega sladkorja, sirupov, izraženih kot beli sladkor, in izoglukoze, izražene kot suha snov, za katere:

(a) je bilo potrdilo o proizvodnem nadomestilu dejansko izdano;

(b) je bilo proizvodno nadomestilo plačano;

2. vsako leto najpozneje do konca septembra za prejšnje tržno leto o količinah belega sladkorja, količinah surovega sladkorja in sirupov, izraženih kot beli sladkor, ter količinah izoglukoze, izraženih kot suha snov, razčlenjenih po proizvodih iz Priloge k Uredbi (EGS) št. 1010/86, za katere:

(a) je bilo potrdilo o proizvodnem nadomestilu dejansko izdano;

(b) je bilo proizvodno nadomestilo plačano;

3. vsako leto najpozneje do konca septembra za prejšnje tržno leto o količinah osnovnih proizvodov iz točke 2, uporabljenih za proizvodnjo vmesnih proizvodov iz Priloge k Uredbi (EGS) št. 1729/78.

POGLAVJE II Trgovina

Člen 5

V zvezi z izvozom v tretje države vsaka država članica obvesti Komisijo:

1. vsak teden za prejšnji teden:

(a) o količinah, za katere so bila dejansko izdana dovoljenja, skupaj z zneski izvoznih nadomestil, določenih v skladu s točko (a) drugega pododstavka člena 17(5) Uredbe (EGS) št. 1785/81, razčlenjenih na:

- beli sladkor pod tarifnimi oznakami KN 17019100, 17019910 in 17019990,

- surovi sladkor tel quel pod tarifnima oznakama KN 17011190 in 17011290,

- saharozne sirupe, izražene kot beli sladkor, pod tarifnimi oznakami KN 17026090, 17029060, 17029071, 17029099 in 21069059,

- izoglukozo, izraženo kot suha snov, pod tarifnimi oznakami KN 17024010, 17026010, 17029030 in 21069030,

- inulinski sirup, izražen kot ekvivalent sladkorja/izoglukoze v suhi snovi, pod tarifno oznako KN ex17026090;

(b) o količinah belega sladkorja pod tarifno oznako KN 17019910, za katere je bilo dejansko izdano dovoljenje, skupaj z zneski izvoznih nadomestil, določenih v skladu s točko (b) drugega pododstavka člena 17(5) Uredbe (EGS) št. 1785/81;

(c) o količinah belega sladkorja C, surovega sladkorja C, izoglukoze C in inulinskega sirupa C, izraženih, kakor je ustrezno, kot beli sladkor, suha snov ali ekvivalent sladkorja/izoglukoze v suhi snovi, za katere je bilo izvozno dovoljenje dejansko izdano;

(d) o količinah, skupaj z ustreznimi zneski izvoznega nadomestila, ki je določen v skladu s točko (a) drugega pododstavka člena 17(5) Uredbe (EGS) št. 1785/81, belega sladkorja, o količinah surovega sladkorja in saharoznega sirupa, izraženih kot beli sladkor, in o količinah izoglukoze, izraženih kot suha snov, za katere je bilo izvozno dovoljenje dejansko izdano za izvoz v obliki proizvodov iz točke (b) člena 1(1) Uredbe (EGS) št. 426/86 [29];

2. najpozneje do konca vsakega koledarskega meseca za prejšnji koledarski mesec o količinah belega sladkorja iz (b) točke 1, izvoženih v skladu s členom 8(4) in (5) Uredbe (EGS) št. 3719/88;

3. za vsak koledarski mesec, najpozneje do konca tretjega koledarskega meseca po zadevnem koledarskem mesecu:

(a) o količinah, skupaj z ustreznimi zneski izvoznih nadomestil, sladkorja in sirupa, izraženih kot beli sladkor, iz člena 2 Uredbe (ES) št. 1464/95, izvoženih brez nadaljnje predelave in brez izvoznega dovoljenja;

(b) o količinah sladkorja, zajetih v kvotah in izvoženih kot beli sladkor ali v obliki predelanih proizvodov, izraženih kot beli sladkor, za katere je bilo izdano izvozno dovoljenje za izvajanje nacionalne pomoči in pomoči Skupnosti v hrani v okviru mednarodnih konvencij ali drugih dopolnilnih programov ter za izvajanje drugih ukrepov Skupnosti za prosto preskrbo s hrano;

(c) pri izvozu iz drugega odstavka člena 2a Uredbe (EGS) št. 3665/87 o količinah sladkorja in saharoznih sirupov, izraženih kot beli sladkor, in izoglukoze, izražene kot suha snov, izvoženih brez nadaljnje predelave, skupaj z zneski ustreznih nadomestil;

(d) o količinah, skupaj z ustreznimi zneski izvoznih nadomestil, določenih v skladu s točko (a) drugega pododstavka člena 17(5) Uredbe (EGS) št. 1785/81, belega sladkorja, o količinah surovega sladkorja in saharoznega sirupa, izraženih kot beli sladkor, in o količinah izoglukoze, izraženih kot suha snov, izvoženih v obliki proizvodov iz Priloge I k Uredbi Sveta (EGS) št. 804/68 [30] in v obliki proizvodov iz Priloge k Uredbi Komisije (ES) št. 1222/94 [31];

(e) pri izvozu iz točke (1)(d) in iz (d) te točke o količinah, izvoženih brez nadomestil.

Obvestila iz točk (d) in (e) se Komisiji predložijo ločeno za vsako uredbo, ki se nanaša na zadevne predelane proizvode.

Člen 6

Vsaka država članica obvesti Komisijo:

1. vsak teden za prejšnji teden o količinah belega sladkorja in surovega sladkorja tel quel, razen preferenčnega sladkorja, sladkornih sirupov, izoglukoze in inulinskega sirupa, za katere je bilo uvozno dovoljenje dejansko izdano;

2. za vsako četrtletje in najpozneje do konca tretjega koledarskega meseca po zadevnem četrtletju o količinah sladkorja, izraženih kot beli sladkor:

(a) uvoženih iz tretjih držav kot predelani proizvodi iz točk 1(d) in 3(d) člena 5;

(b) uvoženih iz drugih držav članic ali izvoženih v druge države članice bodisi kot nepredelani ali predelani proizvodi.

Člen 7

Vsaka država članica obvesti Komisijo:

1. vsak teden za prejšnji teden o količinah belega sladkorja in surovega sladkorja tel quel, za katere je bilo uvozno ali izvozno dovoljenje izdano v skladu s členom 10 Uredbe (ES) št. 1464/95;

2. za vsako četrtletje, in sicer najpozneje do konca drugega koledarskega meseca po zadevnem četrtletju, ločeno o količinah sladkorja, uvoženih iz tretjih držav in izvoženih kot pridobljeni proizvodi v okviru postopka aktivnega oplemenitenja iz člena 116 Uredbe Sveta (EGS) št. 2913/92 [32].

POGLAVJE III Preferencialni uvoz

Člen 8

V zvezi z uvozom preferenčnega sladkorja vsaka država članica:

1. obvesti Komisijo najpozneje do konca vsakega koledarskega meseca za prejšnji koledarski mesec o količinah sladkorja tel quel, razčlenjenih po državah članicah porekla, za katere so bila dovoljenja izdana v skladu z Uredbo (EGS) št. 2782/76;

2. pošlje Komisiji najpozneje do konca vsakega koledarskega meseca za prejšnji koledarski mesec:

(a) kopije ustreznih potrdil o gibanju blaga EUR 1;

(b) kopije potrdil iz člena 7(2) Uredbe (EGS) št. 2782/76;

(c) kadar je to ustrezno, kopije izjave iz drugega pododstavka člena 1(3) Uredbe (EGS) št. 2782/76.

Dokumenti iz (a) in (b) vključujejo, poleg informacij iz členov 6 in 7 Uredbe (EGS) št. 2782/76, stopnjo polarizacije, izračunano na šest decimalnih mest, za vsako uvoženo količino;

3. vsako leto najpozneje do konca oktobra pošlje Komisiji zbirni seznam dovoljenj in potrdil iz členov 6 in 7 Uredbe (EGS) št. 2782/76, ki izkazuje:

(a) skupno količino belega sladkorja v tonah;

(b) skupno količino surovega sladkorja tel quel v tonah;

(c) količino surovega sladkorja tel quel v tonah, namenjeno neposredni porabi;

dejansko uvoženo v smislu Uredbe (EGS) št. 2782/76 v zadevno državo članico v dobavnem obdobju, ki se konča 30. junija istega koledarskega leta.

Posebej se navedejo podrobnosti za vsako državo porekla.

POGLAVJE IV Proizvodnja in poraba

Člen 9

Vsaka država članica obvesti Komisijo:

1. vsako leto pred 1. marcem za vsako podjetje na njenem ozemlju, ki proizvaja sladkor in inulinski sirup, o okvirni proizvodnji sladkorja in inulinskega sirupa za tekoče tržno leto, določeni v skladu s členom 3(1) Uredbe (EGS) št. 1443/82. Vendar se za francoska departmaja Guadeloupe in Martinique ter za Španijo ta datum v zvezi s trsnim sladkorjem nadomesti s 1. julijem;

2. najpozneje do konca vsakega koledarskega meseca za prejšnji koledarski mesec o proizvodnji izoglukoze, določeni v skladu s členom 3(2) in (2a) Uredbe (EGS) št. 1443/82, za vsako podjetje na njenem ozemlju, ki proizvaja izoglukozo; mesečne količine izoglukoze, proizvedene v okviru postopka aktivnega oplemenitenja, se sporočijo ločeno;

3. vsako leto pred 15. septembrom za vsako podjetje na njenem ozemlju, ki proizvaja sladkor, izoglukozo in inulinski sirup, o končni proizvodnji sladkorja, izoglukoze in inulinskega sirupa, določeni v skladu s členom 3(3) Uredbe (EGS) št. 1443/82 za prejšnje tržno leto.

Člen 10

Vsaka država članica vsak koledarski mesec za prejšnji koledarski mesec obvesti Komisijo:

(a) o količinah sladkorja, izoglukoze in inulinskega sirupa, prodanih na njenem ozemlju za porabo;

(b) o količinah denaturiranega sladkorja;

(c) o količinah belega sladkorja in surovega sladkorja tel quel, proizvedenih v francoskih čezmorskih departmajih in prodanih za neposredno porabo na njenem ozemlju.

Te količine se izrazijo bodisi kot beli sladkor, kot suha snov ali kot ekvivalent sladkorja/izoglukoze.

Člen 11

Brez vpliva na drugi pododstavek člena 2(1) Uredbe (EGS) št. 2670/81 mora vsaka država članica obvestiti Komisijo vsako leto pred 15. marcem za prejšnje tržno leto o količinah sladkorja C, izoglukoze C in inulinskega sirupa C, ki se štejejo kot prodane na notranjem trgu Skupnosti v smislu člena 1(1) navedene uredbe.

Člen 12

Vsaka država članica obvesti Komisijo:

1. vsak mesec pred 15. v mesecu za prejšnji koledarski mesec o skupnih količinah sladkorja B in C, prenesenih skladno s členom 27 Uredbe (EGS) št. 1785/81;

2. vsako leto pred 1. marcem za tekoče tržno leto in za vsako podjetje, ki proizvaja sladkor, o skupnih količinah sladkorja B in C, prenesenih v naslednje tržno leto.

Vendar se:

- za proizvodnjo pesnega sladkorja v Španiji 1. marec nadomesti s 15. aprilom,

- za proizvodnjo trsnega sladkorja v francoskih departmajih Guadeloupe in Martinique ter v Španiji 1. marec nadomesti s 1. julijem.

POGLAVJE V Povračilo za stroške skladiščenja

Člen 13

Vsaka država članica obvesti Komisijo:

1. o odobritvah iz člena 2(1)(c) in (d) Uredbe (EGS) št.1358/77 in, kadar je to ustrezno, o odobritvah, odvzetih v skladu s členom 1 Uredbe (EGS) št. 1998/78;

2. vsak mesec pred 15. v mesecu za predzadnji koledarski mesec, pri čemer uporabi vzorčni obrazec iz Priloge I:

(a) o količinah iz člena 4(2) Uredbe (EGS) št. 1358/77;

(b) o količinah, oddanih v smislu člena 12(1) Uredbe (EGS) št. 1998/78.

POGLAVJE VI Bilance zalog

Člen 14

Vsaka država članica obvesti Komisijo:

1. vsako leto pred 1. septembrom za prejšnje tržno leto in vsako leto pred 1. januarjem za prejšnje leto proizvodnje o podatkih v zvezi z bilanco zalog sladkorja, izoglukoze in inulinskega sirupa za zadevno obdobje, pri čemer uporabi vzorčni obrazec iz Priloge II;

2. pred vsakim 1. oktobrom za prejšnje tržno leto o podatkih v zvezi z bilanco zalog melase, pri čemer uporabi vzorčni obrazec iz Priloge III.

POGLAVJE VII Mednarodni sporazum o sladkorju

Člen 15

Vsaka država članica mora obvestiti Komisijo za vsak koledarski mesec in najpozneje do konca tretjega koledarskega meseca po zadevnem koledarskem mesecu o statistiki v zvezi z obveznostmi Skupnosti v okviru Mednarodnega sporazuma o sladkorju, pri čemer uporabi vzorca iz prilog IV in V.

POGLAVJE VIII Splošne določbe

Člen 16

V tej uredbi:

(a) "prejšnji teden" pomeni referenčno obdobje od četrtka do srede;

(b) "prejšnje četrtletje" pomeni trimesečno referenčno obdobje od julija do septembra, od oktobra do decembra, od januarja do marca ali od aprila do junija;

(c) "prejšnje leto proizvodnje" pomeni referenčno obdobje od 1. oktobra enega koledarskega leta do 30. septembra naslednjega koledarskega leta.

Člen 17

Komisija da informacije, ki jih pridobi v skladu s to uredbo, na voljo državam članicam.

Kljub temu so informacije v obvestilih, ki se nanašajo na posamezno podjetje, njegove tehnične obrate in naprave ter vrsto in obseg njegove proizvodnje, ali informacije, ki bi omogočile rekonstrukcijo takih dejstev, dostopne samo tistim osebam, ki so znotraj Komisije odgovorne za sektor sladkorja. Takšne informacije se ne razkrijejo tretjim osebam.

Člen 18

Uredba (EGS) št. 787/83 se razveljavi.

Sklicevanje na Uredbo (EGS) št. 787/83 se razume kot sklicevanje na to uredbo.

Člen 19

Ta uredba začne veljati 1. julija 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. aprila 1996

Za Komisijo

Franz Fischler

Član Komisije

[1] UL L 177, 1.7.1981, str. 4.

[2] UL L 110, 17.5.1995 str. 1.

[3] UL L 88, 6.4.1983, str. 6.

[4] UL L 368, 31.12.1985, str. 25.

[5] UL L 91, 12.4.1968, str. 5.

[6] UL L 156, 25.6.1977, str. 7.

[7] UL L 12, 15.1.1972, str. 15.

[8] UL L 34, 13.2.1996, str. 16.

[9] UL L 94, 9.4.1986, str. 9.

[10] UL L 201, 25.7.1978, str. 26.

[11] UL L 144, 28.6.1995, str. 14.

[12] UL L 214, 8.9.1995, str. 19.

[13] UL L 331, 2.12.1988, str. 1.

[14] UL L 214, 8.9.1995, str. 21.

[15] UL L 351, 14.12.1987, str. 1.

[16] UL L 134, 20.6.1995, str. 14.

[17] UL L 318, 18.11.1976 str 13.

[18] UL L 152, 18.6.1988, str. 23.

[19] UL L 47, 23.2.1968, str. 1.

[20] UL L 21, 29.1.1982, str. 3.

[21] UL L 262, 16.9.1981, str. 14.

[22] UL L 24, 31.1.1996, str. 3.

[23] UL L 158, 9.6.1982, str. 17.

[24] UL L 53, 24.2.1994 str. 7.

[25] UL L 156, 25.6.1977, str. 4.

[26] UL L 361, 23.12.1978, str. 8.

[27] UL L 231, 23.8.1978, str. 5.

[28] UL L 161, 2.7.1993 str. 58.

[29] UL L 49, 27.2.1986, str. 1.

[30] UL L 148, 28.6.1968, str. 13.

[31] UL L 136, 31.5.1994, str. 5.

[32] UL L 302, 19.10.1992 str. 1.

--------------------------------------------------

PRILOGA I

+++++ TIFF +++++

--------------------------------------------------

PRILOGA II

+++++ TIFF +++++

--------------------------------------------------

PRILOGA III

+++++ TIFF +++++

--------------------------------------------------

PRILOGA IV

+++++ TIFF +++++

--------------------------------------------------

PRILOGA V

+++++ TIFF +++++

--------------------------------------------------